Gaspar Sanz - Biquipedia, a enziclopedia libre

# Gaspar Sanz

### De Biquipedia

Gaspar Sanz
Naxito n'o: | 4 d'abril de 1640
Naxito de: | Calanda
Muerto n'o: | 1710
Muerto á: | Madrid
Ocupazión: | Compositor

Gaspar Sanz (Calanda, Tergüel, 4 d'abril de 1640 - (probablemén) Madrid, 1710), mosén, considerato lo teorico español d'a guitarra més importán d'o sieglo XVII. Bels espezialistas esfensan que tamién estió lo más completo de toz os d'o suyo tiempos. O mesmo Sanz en a suya obra esplica que estudió con os millors mayestros de capiella d'España. Más tardi biachó ta Italia an continó os suyos estudios d'orgán en a Capiella Reyal de Nápols y dimpués en Roma, an tamién perfeuzionó os suyos estudios de guitarra con Lelio Colista.

Dimpués tornó ta España, con una gran influyenzia d'a suya estada en Italia, y pasó a estar instrutor de guitarra de Chuan II d'Austria, á qui adedicó lo libro "Instruzión de mosica sobre a guitarra española".

## [Editar] Obra

A suya obra destaca por a calidá d'a suya mosica y por o gran numero d'edizions, que no nomás influyió en o panorama español d'a guitarra barroca sino que s'estendilló por tot o sieglo XVIII, an trataus y edizions li prenen como modelo.

O libro yera un tratau teorico completo ta tocar a guitarra con tot tipo de consellos teunicos y mosicals, acompañato d'asabelas composizions d'o mesmo Sanz, as cualas, contando os tres bolumens que forman o libro, son 90.

D'a obra de Sanz se'n fazioron en o sieglo XVIII güeito edizions: a primera en 1675 y a güeitena en 1697, anque os tres bolumens que forman a obra completa son de 1675. Posiblemén más adebán se fazioron más edizions, ya que Sanz gosaba fer-ne barias una misma añada, porque a obra se fazió de camín mui popular. Pero por o prelogo d'a terzera edizión de 1675, sabemos que a obra que se conserba ye completa porque parla que a obra serba formata de tres libros. Tanto lo libro segundo como sobretot o terzero contienen composizions de mayor dificultá y polideza que o primero.

Mientres o sieglo XIX a mosica de Gaspar Sanz pasa á conbertir-se en una istoria bibliografica; grazias á las suyas numerosas edizions, se remera o suyo nombre y a suya pasada gloria.

En l'autualidá, Gaspar Sanz forma parti d'o repertorio estandard d'a mayoria de conzertistas, anque a suya obra ye reduzita á un chicot numero d'as suyas piezas.

Retrieved from "http://an.wikipedia.org../../../g/a/s/Gaspar_Sanz_1608.html"

Categorías: Compositors | Aragoneses | Mosicos d'Aragón

##### Views

- Articlo
- Descusión
- Current revision

##### Rechirar

##### Atras luengas

- Català
- Deutsch
- English
- Español
- Suomi
- Français
- Italiano
- Македонски
- 日本語
- Português